उनके मुताबिक रेलवे के बंपर भर्ती अभियान के लिए परीक्षा पूरी तरह से कंम्प्यूटर आधारित होगी और इसके लिए रेलवे ने एजेंसी का चयन कर लिया है. ऐसी उम्मीद की जा रही है कि अगर सितंबर में परीक्षा का आयोजन शुरू हो जाता है तो आवेदकों की भारी संख्या को देखते हुए लिखित परीक्षा को पूरा करने में ही तीन से चार महीने का वक्त लग सकता है. उसके बाद लिखित परीक्षा का रिजल्ट आने और साइको टेस्ट और शारीरिक क्षमता का परीक्षण होते-होते मार्च-अप्रैल बीत जाएगा.